Häiriköt-päämaja & Eläinoikeusakatemia: Todellisuus sellaisena, kuin se ei meille näyttäydy
Eläimet ovat edessäsi, takanasi, päälläsi ja sisälläsi. Et ehkä näe heitä, mutta he näkevät sinut.
Eläimet ovat edessäsi, takanasi, päälläsi ja sisälläsi. Et ehkä näe heitä, mutta he näkevät sinut. Vaikka maailmassa ja Suomessa kasvatetaan ja tapetaan vuosittain meihin ihmisiin verrattuna moninkertainen määrä muiden lajien edustajia, kiinnittyy huomiomme lähinnä pelkästään ihmisiin. Häiriköt-päämajan ja Eläinoikeusakatemian näyttelyssä käännetään katse sinne, minne sitä tavallisesti ei haluta kääntää. Ja katsoessamme toisia huomaamme, että he ovat katsoneet meitä koko ajan. Näyttelyssä Jari Tammisen, Laura Gustafssonin, Ville Salervon ja Hanna Kukon teokset tarkastelevat aihetta muun muassa vastamainosten, eläinteollisuuden tuotantovälineiden sekä sarjakuvan keinoin.